MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 402
 Consiliul Local al Municipiului Craiova, întrunit în şedinţa ordinară din data de 30.09.2009;

  Având în vedere raportul nr.110640/2009 întocmit de Direcţia Proiecte, Programe de Dezvoltare Tehnică şi Investiţii prin care se propune administrarea Incubatorului transfrontalier tehnologic şi de afaceri Craiova, de către Consiliul Local al Municipiului Craiova şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009; 

În conformitate cu prevederile Hotărârii Guvernului nr.290/2006 pentru aprobarea Strategiei de stimulare a dezvoltării reţelei naţionale de incubatoare de afaceri, Ordinului nr.1293/2008 pentru aprobarea Procedurii de implementare a Programului naţional multianual pe perioada 2002-2011 de infiinţare şi dezvoltare de incubatoare tehnologice şi de afaceri şi Decizia nr.512/2009 a Preşedintelui Agenţiei pentru Implementarea Proiectelor şi Programelor pentru Intreprinderi Mici şi Mijlocii privind aprobarea Procedurii de implementare a Programului naţional multianual pe perioada 2002-2012 de înfiinţare şi dezvoltare de incubatoare tehnologice şi de afaceri;

În temeiul art.36 alin.2 lit.c şi lit.e coroborat cu alin.7  lit.a, art.45 alin.2, lit.f şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă  administrarea Incubatorului transfrontalier tehnologic şi de afaceri   Craiova, de către Consiliul Local al Municipiului Craiova .
Art.2. Se aprobă  acordul de parteneriat încheiat între Consiliul Local al Municipiului Craiova şi Asociaţia Română de Transfer Tehnologic Craiova, prevăzut în anexa care face parte integrantă din prezenta hotărâre.

Art.3. Se împuterniceşte Primarul Municipiului Craiova să semneze acordul de parteneriat prevăzut la art.2 şi să desemneze o persoană care să îndeplinească funcţia de administrator al Incubatorului.

Art.4. Cuantumul chiriei pentru locaţiile de incubare va fi 2 euro/mp în primul an de incubare, 3 euro/mp în al doilea an şi 4 euro/mp în ultimul an de incubare.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii , Direcţia Economico – Financiară şi Asociaţia Română de Transfer Tehnologic Craiova vor aduce la îndeplinire prevederile prezentei hotărâri.   

